OBJAVA ZA MEDIJE

**Ponovno je otvoren kultni zagrebački Maria Store za čije je preuređenje zaslužan milanski studio m2atelier**

**Zagreb, 23. rujna 2025. –** Nakon višemjesečnog preuređenja, **Maria Store u Masarykovoj 8** ponovno otvara svoja vrata, dočekujući ljubitelje mode u prostoru koji spaja suvremenu eleganciju s intimnom atmosferom. Ovaj kultni hram visoke mode, poznat po svojoj ekskluzivnoj ponudi svjetskih dizajnerskih brendova, dobio je novo ruho pod budnim okom renomiranog milanskog studija **m2atelier**. Rezultat je interijer koji odiše luksuzom, ali i toplinom, stvarajući savršenu kulisu za najnovije jesenske kolekcije brendova poput **Saint Laurent, Bottega Veneta, Gucci, Valentino, Loewe, The Row, Balenciaga, Chloé, Moncler i Alaïa**.

**Novo ruho za novu sezonu**

Stroge geometrijske linije namještaja i ukrasnih detalja omekšane su pažljivo odabranim prirodnim materijalima – od pjeskarenog kamena do brušenog metala – čije teksture evociraju luksuzne tkanine odjeće i modnih dodataka. Paleta toplih, zemljanih tonova stapa se s elegantnim detaljima, stvarajući prostor koji poziva na otkrivanje i uživanje u modi.

„*Htjela sam stvoriti prostor koji više od same trgovine – mjesto gdje se svaki posjetitelj osjeća posebno i inspirirano*“, izjavila je **Marija Obrvan, vlasnica Maria Storea**. “*Novi interijer odražava duh naše vizije, a m2atelier je uspio pretočiti našu strast prema modi u prostor koji slavi ljepotu i kvalitetu*“.

m2atelier: Arhitektura u službi luksuzne estetike

Dizajn potpisuje milanski studio m2atelier, koji je već ostavio trag na hrvatskoj modnoj sceni uređenjem Maria Storea u Dubrovniku te Maria Man Storea u Dežmanovoj 1. Njihovo prepoznatljivo umijeće u kreiranju prostora očituje se i u ovom projektu. Inspiracija za preuređenje Masarykove 8 došla je upravo iz uspjeha prošlogodišnjeg otvorenja muške trgovine, čiji je dizajn postavio visoke standarde za cijeli brend.

m2atelier je poznat po svojoj sposobnosti da kroz arhitekturu priča priče, a u Maria Storeu ta priča govori o luksuzu, inovaciji i bezvremenskoj modi. Svaki detalj - od rasvjete koja naglašava teksture do pažljivo osmišljenog rasporeda - osmišljen je kako bi istaknuo ekskluzivnu ponudu trgovine, ali i pružio posjetiteljima osjećaj intimnosti i sofisticiranosti.

**Modna destinacija bez premca**

Maria Store već više od 18 godina predstavlja sinonim za vrhunsku modu na hrvatskom tržištu. S ponudom koja uključuje it-komade najprestižnijih svjetskih brendova, ova trgovina ostaje omiljena destinacija za one koji traže ekskluzivnost i kvalitetu. Ponovno otvorenje dolazi u pravom trenutku, uz početak jesenske sezone, donoseći najnovije kolekcije koje definiraju globalne modne trendove.

Novi Maria Store posjetite na lokaciji Masarykova 8, Maria Man Store za muškarce na adresi Dežmanova 1 te Maria Store u Dubrovniku na adresi Ul. svetog Dominika 3.